## Pravilnik o obliku i načinu vođenja obrtnog registra

### NN 11/1995 (17.2.1995.), Pravilnik o obliku i načinu vođenja obrtnog registra

# MINISTARSTVO GOSPODARSTVA

Na temelju članka 10. stavka 2. Zakona o obrtu ("Narodne novine",
br. 77/93), ministar gospodarstva propisuje

## Pravilnik

### o obliku i načinu vođenja obrtnog registra

I. OSNOVNA ODREDBA

Članak 1.

Ovim Pravilnikom propisuje se način upisa i način vođenja obrtnog registra
u županijskim uredima i njihovim ispostavama i uredu Grada Zagreba (u daljnjem
tekstu: registarsko tijelo), pomoćnih knjiga i zbirke isprava, oblik i
sadržaj obrasca prijave za upis u obrtni registar, oblik i sadržaj obrasca
omota registarskog uloška, obrasca registarskih listova, obrasca preglednog
lista upisa u registarski uložak, knjige rednih brojeva registarskih uložaka
te obrasca rješenja o upisu u obrtni registar.

II. NAČIN UPISA U OBRTNI REGISTAR

1. Obrtni registar i pomoćne knjige

Članak 2.

Obrtni registar vodi se na elektroničkom računalu i u registarskim ulošcima.
Svaki subjekt upisa ima u obrtnom registru svoj registarski uložak u koji
se upisuju propisani podaci. Svaki registarski uložak označava se posebnim
registarskim rednim brojem.

Članak 3.

Registarski uložak subjekta upise sastoji se od omota registarskog uloška,
preglednog lista upisa u registarski uložak i registarskih listova.

Članak 4.

Registarski uložak ima aktivni i pasivni dio koji su međusobno odvojeni.
U aktivni dio registarskog uloška ulažu se registarski listovi s posljednjim
podacima koji se upisuju u obrtni registar i odgovaraju najnovijem stanju.
U pasivni dio registarskog uloška ulažu se registarski listovi izvađeni
iz aktivnog dijela nakon upisane posljednje promjene koji prestaju vrijediti
upisom promjene.

Članak 5.

U omotu registarskog uloška posebnim mehanizmom povezani su registarski
listovi i pregledna lista upisa u registarski uložak tako da čine cjelinu
iz koje se mogu izdvajati pojedini registarski listovi. Na omot registarskog
uloška upisuje se ime i prezime vlasnika obrta, broj registarskog uloška,
tvrtka i sjedište obrta. U slučaju popunjavanja registarskog uloška otvara
se novi omot registarskog uloška pod istim brojem registarskog uloška.

Članak 6.

Pregledni list upisa u registarski uložak služi za upis promjena u registarskom
ulošku. Podbrojevi koji se upisuju u pregledni list upisa u registarski
uložak počinju od 1 za svaki subjekat upisa. Obrazac iz stavka 1. ovoga
članka formata je A4, bijele je boje, otiskan je uz ovaj Pravilnik i njegovim
je sastavnim dijelom.

Članak 7.

Registarski uložak sadrži registarske listove (od broja RL1 do RL3)
zavisno o podacima koji se prema rješenju registarskog tijela upisuju u
obrtni registar. Ftegistarski list RL1 crvene je boje i sadrži osnovne
podatke o obrtu i registarskom tijelu, vrsti upisa u registar, tvrtci i
vlasniku obrta, poslovođi, broju zaposlenih djelatnika i članstvu u udruženjima
Obrtničke komore. Registarski list RL2 bijele je boje i sadrži osnovne
podatke o pogonu, nazivu i sjedištu pogona i poslovođi pogona. Registarski
list RL3 plave je boje i sadrži podatke o djelatnostima u sjedištu obrta
ili izdvojenim pogonima. Obrasci iz stavka 1. ovoga članka formata su A4,
otiskani su uz ovaj Pravilnik i njegovim su sastavnim dijelom.

Članak 8.

Uz obrtni registar vodi se i knjiga rednih brojeva omota registarskih
uložaka subjekata upisa i zbirka isprava. Članak 9. Knjiga rednih brojeva
omota registarskih uložaka subjekata upisa služi za evidenciju brojeva
registarskih uložaka subjekata upisa. Knjiga je ukoričena tvrdim kartonskim
koricama, listovi su formata A4 i bijele su boje. Obrazac za knjigu iz
stavka 1. ovoga članka otiskan je uz ovaj Pravilnik i njegovim je sastavnim
dijelom.

Članak 10.

Zbirka isprava vodi se za svaki subjekat upisa u obrtni registar. U
zbirku isprava odlaže se jedan primjerak prijave za upis u obrtni registar,
svi prilozi i dokazi uz prijavu i primjerak rješenja o upisu u obrtni registar.
Isprave iz stavka 2. ovoga članka odlažu se po redoslijedu navedenom u
prijavi odnosno po redoslijedu primitka u odgovarajući omot označen brojem
registarskog uloška pod kojim je upisan subjekt upisa i rednim brojem nastanka.

2. Vođenje obrtnog registra

Članak 11.

Za sve upise u obrtni registar podnosi se Prijava za upis u obrtni registar
na propisanom obrascu. Obrazac prijave za upis u obrtni registar formata
je A4, bijele je boje, otiskan je uz ovaj Pravilnik i njegovim je sastavnim
dijelom.

Članak 12.

Uz prijavu podnose se odgovarajući obrasci iz članka 7. ovoga Pravilnika
koji su sastavni dio prijave i u koje se upisuju podaci za registraciju
obrta.

Članak 13.

U registarske listove registarskog uloška subjekata upisa upisuju se
svi podaci važni za obavljanje obrta na temelju rješenja registarskog tijela.
Obrazac rješenja otiskan je uz ovaj Pravilnik i njegovim je sastavnim dijelom.
Sastavni dio rješenja su i odgovarajući obrasci iz članka 7. ovog Pravilnika.

Članak 14.

Ako se zbog promjene sjedišta obrta promijeni registarsko tijelo novo
registarsko tijelo će na temelju prijave za upis promjene sjedišta obrta
od ranijeg registarskog tijela pribaviti zbirku isprava subjekata upisa
i upisati obrt u svoj obrtni registar. Nakon donošenja rješenja o upisu
u obrtni registar novo registarsko tijelo izvijestit će o promjeni sjedišta
obrta ranije registarsko tijelo koje će upisati prestanak obrta iz svog
obrtnog registra s danom upisa u novi obrtni registar.

III. UNOS BROJČANIH OZNAKA

Članak 15.

Matični broj obrta sastoji se od osam znamenki a dodjeljuje ga županijski
Ured za statistiku. Jednom dodijeljeni matični broj ne smije se ponovo
dodijeliti drugoj fizičkoj ili pravnoj osobi.

Članak 16.

Svaka obrtnica sadrži oznaku koja se sastoji od brojčane oznake registarskog
tijela koje je izdalo obrtnicu i broja registarskog uloška. Obje ove brojčane
oznake čine jedinstvenu oznaku obrtnice. Za potrebe obrtnog registra koristit
će se oznake registarskih tijela prema slijedećoj strukturi: - prva i druga
znamenka označavaju broj županije i Grada Zagreba; - treća i četvrta znamenka
označavaju nadležni županijski ured; - peta i šesta znamenka označavaju
ispostavu županijskog ureda.

Članak 17.

Brojčane oznake i nazivi županija, gradova i općina utvrđuju se prema
Zakonu o područjima županija gradova i općina

Brojčane oznake i nazivi naselja u Republici Hrvatskoj utvrđeni su od
državnog zavoda za statistiku

Brojčane oznake nadležnog županijskog ureda iz članka 16. stavak 2.
ovog pravilnika su:
01 Ured za gospodarstvo
06 Ured za turizam

članak 18.

Brojčanu oznaku ispostave županijskog ureda odre8uje svaki županijski
ured samostalno. ,

čupanijski ured dužan je dostaviti nadležnim tijelima iz članka 15.
Zakona o obrtu (·Narodne novine·, br. 77/93), listu ispostava županijskih
ureda s brojčanim oznakama kao i svaku naknadnu dopunu liste brojčanih
oznaka.

Kod svake dopune liste brojčanih oznaka ispostava županijskih ureda
dodjeljuje se uvijek nova dvoznamenkasta brojčana očnaka i ne smije se
koristiti već ranije upotrijebljena brojčana oznaka.

članak 19.

Brojčane oznake promjena u obrtnom registru označavaju se na slijedeći
način:

brojčana , oznaka opis promjene

O1 Upis novog obrta i početak obavljanja obrta

02 Upis novog obrta bez početka obavljanja obrta

03 Upis dana početka obavljanja obrta

04 Promjena sjedišta

05 Uskladivanje (članak 83. Zakona o obrtu)

O6 Promjena naziva tvrtke .

07 Upis izdvojenog pogona

08 Prestanak izdvojenog pogona

09 Privremena obustava obrta

10 Prekid privremene obustave obrta

11 Odjava obrta

21 Upis nove djelatnosti

22 Prestanak djelatnosti .

31 Promjena stručnog djelatnika

32 Prestanak stručnog djelatnika

41 Upis poslovo8e izdvojenog pogona

42 Prestanak poslovo8e izdvojenog pogona

43 Upis poslovode obrta

44 Prestanak poslovo8e obrta

45 Upis privremenog poslovode ,

48 Prestanak privremenog poslovo8e

51 Prestanak obrta bez stručne osobe

52 Prestanak obrta nakon godine dana

53 Prestanak obrta zbog zaštitne mjere zabrane obavljanja obrta

54 Prestanak obrta samovoljnim prestankom

55 Prestanak obrta odlukom suda časti

58 Prestanak obrta oduzimanjem povlastice

57 Prestanak obrta zbog lažnih isprava

58 Preštanak obrta (članak 8. Zakona o obrtu)

59 Prestanak obrta (članci 3. i 5. Za.kona o obrtu)

60 Prestanak obrta smrću

61 Prestanak obrta gubitkom državljanstva

62 Prestanak obrta ako nije imenovan poslovoda

63 Prestanak obrta prestankom radne dozvole

64 Prestanak obrta osudom na kaznu zatvora

65 Prestanak obrta gubitkom posiovne sposobnosti

68 Prestanak obrta zbog izrečene mjere sigurnosti

67 Prestanak obrta zbog neprijavljivanja obustave

obrta dulje od 30 dana

68 Prestanak obrta zbog nezapočinjanja obrta u roku 30 dana nakon isteka
privremene obustave

69 Prestanak obrta zbog neispunjavanja zakonskih uvjeta (ćlanak 14.
Zakona o obrtu)

81 Promjena članstva u Udruženju obrtnika

90 Ostale nespomenute promjene

članak 20.

U obrtni registar upisuju se na odgovarajuća mjesta nazivi i brojčane
oznake djelatnosti obrta prema Nacional

noj klasifikaciji djelatnosti (NKD) koju objavljuje Državni za.vod za
statistiku.

članak 21.

Brojčana oznaka zanimanja za potrebe obrtnog registra sastoji se od
pet znamenki.

Brojčane oznake za stupanj stručne spreme za potrebe obrtnog registra
su:

brojčana stupanj stručne spreme oznaka

1 Stručna osposobljenost 2 Majstorski ispit

3 Viša stručna sprema

4 Visoka stručna sprema

IV. OBRADA PODATAKA ELEKTRONIČKIM RAĆUNALOM

Ćlanak 22.

Kada se podaci o subjektu upisa obraduju elektroničkim računalom pročelnik
nadležnog županijskog ureda odgovoran je za osiguranje nužnih kadrovskih,
tehničkih i organizacijskih uvjeta za dnevno, tjedno i mjesečno ažurno
unošenje, korištenje i čuvanje podataka.

Pristup podacima obrtnog registra koji se vodi na elektroničkom računalu
dozvoljen je samo ovlaštenim osobama koje raspolažu odgovarajućom lozinkom.
Lozinka se smatra službenom tajnom. Lozinku dodjeljuje pročelnik nadležnog
županijskog ureda ili osoba koju on ovlasti.

članak 23.

U slučaju obrade podataka putem elektroničkog računala na odgovarajući
magnetski medij pohranjuju se podaci koji su propisani obrascima RL1, RL2
i RL3. ,

Uneseni podaci moraju biti takvi da osiguraju naknadni prikaz i tiskanje
obrazaca RL1, RL2 i RL3, te ·knjige rednih brojeva omota registarskih uložaka·,
·pregledni list upisa u registarski uložak·, kao i ·rješenje·, koji po
obliku i sadržaju odgovaraju onima propisanim ovim Pravilnikom.

Nakon upisa podataka u Obrtni registar svaka nova dopuna ili izmjena
podataka mora biti tako izvedena da se prethodni podaci ne brišu već se
oznaćavaju kao arhivski podaci s naznakom datuma do kada su važili.

Izvadak iz obrtnog registra i potvrde o podacima iz pasivnog dijela
registarskog uloška mogu se izdavati ispisom, a sluibena osoba dužna ih
je na zahtjev stranke ovjeriti potpisom i službenim pei;atom.

Podatke koji se moraju dostaviti drugim korisnicima u skladu s odredbom
članka 15. Za,kona o obrtu (·Narodne novine·, br. 77/93) dostavit će se
na odgovarajućem magnetskom mediju ili računalsko-komunikacijskim vezama
ako to korisnik zatraži, ili u obliku ovjerenog ispisa iz računala, najmanje
jednom tjedno.

članak 24.

Prilikom prijenosa podataka računalsko-komunikacijskim vezama koristi
se ASC1I kod.

Ministar gospodarstva će, u roku od 8 dana od dana kad se osiguraju
tehničke mogućnosti za računalsko-komunikacijski prijenos podataka izmedu
nadležnog županijskog ureda za vodenje obrtnog registra i korisnika, donijeti
naputak o načinu prijenosa, tehničkim uvjetima, jedinstvenom obliku i sadržaju
podataka.

Ćlanak 25.

Svi podaci što se unose u elektroničko računalo moraju imati svoju sigurnosnu
kopiju pohranjenu na odgovarajućem magnetskom mediju koja se ćuva na odvojenom
mjestu osiguranom od neovlaštenog pristupa, prodora vode, ili vatre i služi
kao pričuvna kopija u slučaju oštećenja podataka pohranjenih u računalu.

Pričuvna kopija iz stavka 1. ovoga članka stvara se najmanje jednom
tjedno za nove podatke.

Načelnik nadležnog županijskog ureda utvrdit će pismenim putem mjesto
pohrane pričuvnih kopija iz stavka 1. ovoga članka i osobu odgovornu za
čuvanje kopije.

Ćlanak 26.

Ministar gospodarstva donosi rješenje o zadovoljavanju uvjeta za vodenje
obrtnog registra elektroničkim računalom za svaki županijski ured ili ispostavu
županijskog ureda, na temelju mišljenja stručnog predstavnika Ministarstva
gospodarstva o ispunjenju nužnih kadrovskih, tehničkih, organizacijskih
i drugih uvjeta propisanih ovim Pravilnikom.

Članak 27.

Ukoliko naknadno utvrdi da nisu ispunjeni propisani uvjeti za vodenje
obrtnog registra elektroničkim računalom, ministar gospodarstva donijet
će rješenje o prestanku njegovog daljnjeg vodenja na računalu.

članak 28.

Postojeća dokumentacija koja je prikupljena o pojedinačnom obrtu do
trenutka uskladivanja poslovanja s odredbama članka 83. Zakopa o obrtu
odložit će se u zbirku isprava koja se vodi prema članku 10. ovog Pravilnika.

članak 29.

Danom stupanja na snagu ovoga Pravilnika prestaje važiti Naredba o načinu
vodenja registra zanatskih radnji (>Narodne novine· br. 36/78), i Praviinik
o načinu vodenja registra trgovačkih radnji (>Narodne novineč, br. 12/78).

članak 30.

Ovaj Pravilnik stupa na snagu danom objave u >Narodnim novinamač.

Klasa: 311-01 /94-01 / 125
Urbroj: 528-01-94-1
Za,greb, 23. prosinca 1994.

Ministar gospodarstva
**Nadan Vidošević**, v. r.

![](dodaci/1995/0218-02.gif)

![](dodaci/1995/0218-03.gif)

![](dodaci/1995/0218-04.gif)

![](dodaci/1995/0218-05.gif)

![](dodaci/1995/0218-06.gif)

![](dodaci/1995/0218-07.gif)

![](dodaci/1995/0218-08.gif)

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Pravilnik, NN 11/1995-218
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)